نعوم تشومسكي (تولد نهار 7 دجنبر 1928 ف فيلاديلفيا ف لميريكان) هو عالم ليسانيات و فيلسوف و عالم منطق و مؤرخ و ناشط سياسي ميريكاني. تشومكسي كتب تال دابا كتر من 100 كتاب فاللسانيات والسياسة ولإعلام, وكان ما بين 1980 و 1992 هو أكتر واحد حي اللي تستشهدو بيه لباحثين فلعالم. تيتعتابر تشومسكي باللي هو لأب ديال علم اللسانيات المعاصر، و لخدمة ديالو أترات بزاف ف مجالات آخرة بحال لانفورماتيك و الرياضيات و لپسيكولوجيا. تشومسكي ناشط سياسي وعندو بزاف د لآراء اللي كاتعتابر أناركية لاسلطوية، تينتاقد بزاف السياسة لخارجية د لميريكان، و الراسمالية ديال الدولة، وتيضامن معا لقضية لفلسطينية. تشومسكي كتب بزاف د لكتوبا ف شلا مواضيع كتيرشي اللسانيات والسياسة. من لكتوبا لمشهورة اللي كتب كاين: لبنيات نّحوية (1957) - Syntactic Structuces لمشاكيل د دابا ف نّظرية لّوغاوية (1964) - Current Issues in Linguistic Theory لّوغة و لعقل (1968) - Language and Mind لعنف لمضاد للتورة (1973) - Counter-Revolutionary Violence تأملات على لّوغة (1975) - Reflections on Language ليقتيصاد السياسي د حقوق لإنسان (1979) - The Political Economy of Human Rights صناعة لموافقة (1988) - Manufacturing Consent لفهامة د لقوة (2002) - Understanding Power دول فاشلة (2006) - Failed States نعوم تشومسكي: العالم مصمم على السقوط نحو العدم - يورينيوز (2015) تشومسكي ليس شخصًا واحدا بل شخصيتان متناقضتان - الشرق لأوسط (2016) نعوم تشومسكي - المفكر المناهض لسياسة أميركا - الجزيرة (2015)